རྒྱ་ནག་གཞུང་གིས་འཛིན་བཟུང་བྱས་ནས་ཉིན་གྲངས་༥༡རིང་མི་སྤྱོད་ལས་འདས་པའི་མནར་གཅོད་ཚད་མེད་བཏང་བ་རེད།མནར་གཅོད་གཏོང་སྟངས་སྡུག་ཤོས་ནི་ལྕགས་ཀྱི་རྐུབ་བཀྱག་ཅིག་གི་ཐོག་ནས་ངའི་རྐང་ལག་བཞི་གར་ལྕགས་ཀྱི་གསེང་ནས་འཛེར་མ་ཤ་གསེང་ལ་ཟུག་འགྲོ་མཁན་བཞི་བརྒྱབ་རྗེས།རྐང་ལག་བཞི་རྒྱབ་ནས་དམ་པོ་བཅིངས་ནས།གནམ་བཏགས་བྱས་ཏེ་མནར་གཅོད་གཏོང་བ་དང་མཉམ་དུ་ངོ་གདོང་ལ་གློག་གི་འོད་འཁྱུགས་ནས་གདོང་པ་བསྲེགས་པ་སོགས་བཙོན་ལས་བྱེད་སྟངས་ཤིག་འདུག་པ་ལྟར།ཁོང་ཚོ་ཉེན་རྟོག་པས་ང་ལ་བཙོན་ལས་བྱས་ཏེ།གནམ་བཏགས་བྱེད་སྟངས་མ་འདྲ་བ་ཐེངས་༩ཙམ་བྱས་སོང་བ་དང་།གཅར་རྡུང་གཏོང་སྟངས་དེའི་རིགས་ཀྱི་ན་ཟུག་ནི་བསམ་ཡུལ་ལས་འདས་པ་ཞིག་རེད།དགོང་མོའི་ཆུ་ཚོད་༩པ་ཙམ་ནས་གནམ་བཏགས་བྱས་ཏེ།ཞོགས་པ་བར་བཞག་སོང་།དེ་ནི་ང་གནམ་བཏགས་བྱས་པའི་དུས་ཚོད་རིང་ཤོས་རེད།སྐབས་དེར་ང་ལ་རྒྱུན་ལྡན་མིན་པའི་ཚོར་བ་མ་འདྲ་བ་ཞིག་བྱུང་བ་ནི།ངའི་ཁོག་པའི་ཁ་རལ་ཏེ།ངའི་གློ་སྙིང་མཆིན་གསུམ་ཆ་ཚང་ས་ལ་འཐོར་སོང་བསམ་པ་དེ་འདྲ་བྱུང་།ཕྱི་ལུས་པོའི་སྟེང་མནར་གཅོད་གཏོང་སྟངས་སྐོར་མདོར་བསྡུས་ནས་ཞུས་པ་ཡིན་ན་དེ་ཙམ་ཡིན།རྒྱས་པར་ཉིན་གྲངས་གཉིས་རིང་ཞུ་དགོས་ན་ཞུ་རྒྱུ་ཡོད།